دروس تقوية بالخباثة
***اذا جان شهر تموز ودرجة الحراره 76 وصايره معجزه وجايه الكهرباء الوطنيه
واخوك فرحان ونايم عالمكيف روح طفي المكيف واشعل الصوبه
وانتظر خمس دقائق اذا مشفت فد شي لاستيك عيار 45 على راسك اني فلا اختكم
***هاي الحركه تمتاز بانه هي قويه وقاسيه وتسبب مرض السكر لعدة اشخاص يعني مو واحد
اذا انت بره العراق او بالمحافظات الامنه وجوي جماعه من العراق كعدو بنفس عمارتكم
انت بس عليك تعرف رقم تلفونهم وتروح لبيتكم وتخابرهم وتكلهم :
الو احنه جماعه مسلحه استولينه على بيتكم احسنلكم مترجعون.
***روح على محطه بيهه غسيل سيارات وانتظر
يطلعلك واحد بالماطور مالته وغاسله ويلمع روح عليه اول ميطلع
ووكفه وحط ايدك عالجامه مال الماطور وسئله ساعه بيش.
واذا طلع حباب وكلك ساعه بيش طلع الساعه مالتك وكله ساعتك متقدمه عشر دقايق.
***اذا احد من عائلتك ديتفرج تلفزيون وفاتح الستلايت ومندمج ويه المسلسله
انت روح طلع الريمونت الاحتياطي (اكيد اكو ريمونت احتياطي ويه كل ستلايت)وحط بيه باتريات
وروح اختل وره الكرسي او وره البرده او الباب المهم مكان مو بعيد عن التلفزيون
بعدين كل شويه طلع ايدك واكلب التلفزيون على قناة الجزيره
ولتخلي كلبك يحن لمن تسمعه يلطم ويصيح ويفر راسه ميعرف منو اللي ديكلبه انت ظل كلب لحد متخلص المسلسله.
***روح للحمام فرغ علبة الشامبو وحط بمكانهه ديتول.
***اذا فد يوم طلبتوا اكل من الكي افسي او ماكدونالد بخدمة التوصيل
ويجيكم العامل شايل العلاكه متروسه تزهو باللفات والوجبات فانت شتسوي.
وديهه العلاكه بالمطبخ وطلع كل اللفات والوجبات والفنكر وحط مكانهه خبز وصمون
وصيح اهلك كلهم يلله اجه الاكل تعالو تغدوا
يجون يفتحوهه يلكوهه كلهه خبز وصمون طبعا همه رح يتخبلون لان دفعوا كومه فلوس علمود خبز وصمون.
***لمن تروح عزيمه وتاكل وتخلص وتروح تغسل ايدك افتح الحنفيه اقوى شي وعالمي الحار
وانتظره لحد ميجي المي الحار كلش
وبعدين اطلع بلا متسد البوري وخلي نشوف اللي يجي وراك يغسل ايده شحيصير بيه
***اذا فتت محل حلويات جرب كل الحلويات وبعدين اطلع ايدك فارغه ايد وره وايد كدام.
***اذا انت بمكتبه جبيره وبيهه الة استنساخ روح عليهه وحط نسبة التصغير على 200%
وخلي عدد الطبعات المطبوعه خمسين او اكثر
وشوف الوراك شيصير بيه.
***اذا اجاكم للبيت احد عنده ربو لو حساسيه اخذ البف باف ورش البيت كله.
***اذا اخوك عزم اصدقائه وراح سوالهم جاي انت روح عالكتلي مال الجاي وحط بيه شطه
وانتظر شويه وهسه تشوفهم كلهم يسوون سباق اولومبي للحمام
***اذا عندك امتحان وكعدت تغش من صاحبك واجه عليكم المدرس كله استاذ هذا يغش من عندي
واذا كدرت تشمر برشومه عليه يصير احلى شي.
***اتأخر عن المدرسه واذا وكفك المدرس اكعد احجي واظحك ويه صاحبك(بس اني معليه اذا فصلوك).
***واذا اختك دتكتب بحث مال الكليه صارلهه اسبوع وتعبانه عليه روح عليه وامسح كلشي.
يلله هاهيه شلعوا لبيتكم خلصنه